হাজারদুয়ারী এক্সপ্রেস
হাজারদুয়ারী এক্সপ্রেস হল ভারতীয় রেলওয়ের শিয়ালদহ ডিভিশনের একটি মেল বা এক্সপ্রেস ট্রেন যেটি পশ্চিমবঙ্গের কলকাতার সাথে মুর্শিদাবাদ জেলাকে সংযুক্ত করে। মুর্শিদাবাদের বিখ্যাত পর্যটনকেন্দ্র হাজার দুয়ারী প্রাসাদের নামে এই ট্রেনটির নাম রাখা হয়েছে। এটি ঘণ্টায় ৪৩ কিমি বেগে একদিনে ২২৩ কিলোমিটার অতিক্রম করে। ২০০৯ খ্রিস্টাব্দের ৭ ফেব্রুয়ারি কলকাতায় তৎকালীন অর্থ ও বিদেশমন্ত্রী শ্রী প্রণব মুখার্জি এই ট্রেনের শুভ সূচনা করেন ।